ગેરકાનૂની રીતે નાણાં મેળવવા બદલ શેલ કંપનીઓ (લિસ્ટેડ તેમજ અનલિસ્ટેડ) પર સત્તાવાળાઓ ત્રાટકી રહ્યા છે તેવા સમયે બી એસ ઈ દ્વારા આ હિલચાલ કરવામાં આવી છે. સેબીએ ઓગસ્ટમાં શેરબજારોને ૩૩૧ શંકાસ્પદ શેલ કંપનીઓ સામે કાર્યવાહી કરવાની સૂચના આપી હતી જ્યારે સરકારે લાંબા સમયથી બિઝનેસ પ્રવૃત્તિ ન કરનાર બે લાખથી પણ વધુ કંપનીઓનું રજિસ્ટ્રેશન રદ કરી દીધું છે. બી એસ ઈ એ એક સર્ક્યુલરમાં જણાવ્યું હતું કે, ત્રણ વર્ષ કરતાં વધુ સમયથી સસ્પેન્ડેડ અને લિક્વિડેશન હેઠળની ૨૮ કંપનીઓને ડિલિસ્ટ કરવામાં આવશે.